കല്യോട്ട് പോലീസ് കണ്ട്രോള് റൂമില് നിരീക്ഷണ കാമറകള് സ്ഥാപിച്ചു കല്യോട്ട്: കല്യോട്ടെ പോലീസ് കണ്ട്രോള് റൂമില് ബേക്കല് പോലീസ് അത്യാധുനിക സംവിധാനങ്ങളുള്ള നിരീക്ഷണ കാമറകള് സ്ഥാപിച്ചു. ഇരട്ട കൊലപാതകത്തിന് ശേഷം അടിക്കടി ഉണ്ടാകുന്ന രാഷ്ട്രീയ സംഘര്ഷങ്ങള് തടയാനാണ് 24 മണിക്കൂറും പ്രവര്ത്തിക്കുന്ന കണ്ട്രോള് റൂം സ്ഥാപിച്ചത്. എച്ചിലടുക്കം, പെരിയ, പെരിയ ബസാര് എന്നീ സ്ഥലങ്ങളില് പിക്കറ്റ് പോസ്റ്റും സ്ഥാപിച്ചിട്ടുണ്ട്. ഇതിനു പുറമേ ഒരു എസ്ഐയുടെ കീഴിലുള്ള പോലീസ് സംഘം പരിസരപ്രദേശങ്ങളില് 24 മണിക്കൂറും റോന്തു ചുറ്റും. ഇതുവഴി കടന്നുപോകുന്ന വാഹനങ്ങളുടെ നമ്ബര് പ്ലേറ്റ് ഉള്പ്പെടെ വ്യക്തമാകുന്ന തരത്തിലാണ് നിരീക്ഷണ കാമറകള് സ്ഥാപിച്ചിട്ടുള്ളത്. കാമറകളുടെ ഉദ്ഘാടനം ജില്ലാ പോലീസ് മേധാവി പി.ബി. രാജീവ് നിര്വഹിച്ചു. ബേക്കല് ഡിവൈഎസ്പി സി.കെ. സുനില്കുമാര് അധ്യക്ഷത വഹിച്ചു. പോലീസ് ഓഫീസേഴ്സ് അസോസിയേഷന് ജില്ലാ പ്രസിഡന്റ് ഉണ്ണികൃഷ്ണന്, പോലീസ് അസോസിയേഷന് ജില്ലാ ട്രഷറര് രാജ്കുമാര്, ബേക്കല് ഇന്സ്പെക്ടര് യു.പി. വിപിന്, എസ്ഐ രാജീവ് എന്നിവര് പ്രസംഗിച്ചു.